CELEX: 62019TN0636
Language: bg
Date: 2019-09-24 00:00:00
Title: Дело T-636/19: Жалба, подадена на 24 септември 2019 г. — Chemours Netherlands/ECHA

25.11.2019   
            
            
               BG
            
            
               Официален вестник на Европейския съюз
            
            
               C 399/80
            
         
      Жалба, подадена на 24 септември 2019 г. — Chemours Netherlands/ECHA
      (Дело T-636/19)
      (2019/C 399/98)
      Език на производството: английски
      
         Страни
      
      
         Жалбоподател: Chemours Netherlands BV (Дордрехт, Нидерландия) (представители: R. Cana, E. Mullier и F. Mattioli, lawyers)
      
         Ответник: Европейска агенция по химикали (ECHA)
      
         Искания
      
      Жалбоподателят моли Общия съд:
      
                  —
               
               
                  да обяви жалбата за допустима и основателна;
               
            
                  —
               
               
                  да отмени обжалваното решение в частта, в която включва 2,3,3,3-тетрафлуоро-2-(хептафлуорпропокси) пропионова киселина, нейните соли и и киселинни халиди (в това число всички техни индивидуални изомери и комбинациите им) в списъка на кандидат-вещества, пораждащи сериозно безпокойство, като вещество с еквивалентна степен на безпокойство за здравето на човека и/или в частта, в която включва 2,3,3,3-тетрафлуоро-2-(хептафлуорпропокси) пропионова киселина, нейните соли и и киселинни халиди (в това число всички техни индивидуални изомери и комбинациите им) в списъка на кандидат-вещества, като вещество, пораждащо еквивалентна степен на безпокойство за околната среда;
               
            
                  —
               
               
                  да осъди ответника да заплати съдебните разноски; и
               
            
                  —
               
               
                  да постанови всякакви други мерки, които счете за необходими.
               
            
         Основания и основни доводи
      
      Жалбоподателят изтъква две основания в подкрепа на жалбата.
      
                  1.
               
               
                  Първо основание: Агенцията нарушила член 57, буква е) от Регламент (EC) № 1907/2006 на Европейския парламент и на Съвета (1) и превишила правомощията си по тази разпоредба; допуснала и явна грешка в преценката си.
               
            
                  2.
               
               
                  Второ основание: обжалваното решение нарушава принципа на пропорционалност, тъй като не е нито необходимо, нито подходящо.
               
            
         (1)  Регламент (ЕО) № 1907/2006 на Европейския парламент и на Съвета от 18 декември 2006 година относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на КомисиятаТекст от значение за ЕИП. (ОВ L 396, 30.12.2006 г., стр. 1; Специално издание на български език, 2007 г., глава 13, том 60, стр.3).